
ZAPISNIK

7. sestanka tekmovalne podkomisije RZS za LKO  v tem mandatu

Sestanek je bil v soboto 28.novembra.2015, z začetkom ob 10.00 uri v prostorih RZS, Tržaška cesta 134, 1000 Ljubljana.
Prisotni:

- podkomisija:
Aleksander KOLAR (predsednik podkomisije) ter člani: Aleksander POŠ, Boris GALEKOVIĆ in Milan RODOŠEK
- drugi vabljeni:
Igor MILIČIĆ (sekretar RZS), Sidonija KOLAR (vodja A reprezentance LKO)
SKLEPČNOST:    Prisotni so vsi člani podkomisije. Sestanek je sklepčen. 

Sprejet je bil naslednji dnevni red:
1. Pregled zapisnika prejšnjega sestanka in realizacija sklepov,  
2. Poročilo o DP RZS v LKO 2015, 
3. Poročilo o SP 2015, 
4. Poročilo o DJP 2015, 
5. Priprave na tekmovalno sezono 2016, 
6. Priprava predloga o kadrovskih menjavah v TPO za LKO, 
7. Razno.
ad 1
Pregled zapisnika prejšnjega sestanka in realizacija sklepov. 

Pregled zapisnika in poročilo o realizaciji sklepov je pripravil predsednik podkomisije. Podkomisija ugotovi, da so vsi sklepi realizirani. 
Podkomisija sprejme:

sklep 1:  člani podkomisije za LKO so seznanjeni z realizacijo sklepov in jih soglasno potrjujejo.
ad 2

2. Poročilo o DP RZS v LKO 2015.

Poroča predsednik podkomisije. A. Kolar pove, da so bile vse tekme izvedene po terminskem planu na registriranih tekmovalnih trasah ribiških družin, ki so bile izbrane kot izvajalke. Tekmovalne trase so bile pripravljene in urejene v skladu s Pravili RZS o tekmovanjih v LKO. Na vseh štirih tekmah je bilo zadostno število tehtalcev in potrebnega tehničnega osebja. Vsi so svoje zadolžitve opravili korektno. 

Po razpravi podkomisija sprejme:
sklep 2: Podkomisija ocenjuje organizacijo in izvedbo DP RZS v LKO 2015 kot uspešno.
ad 3

3. Poročilo o SP 2015. 

Vodja reprezentance LKO poda izčrpno poročilo o pripravah in udeležbi reprezentance RZS za LKO 2015 na SP v Španiji. Pove, da je bila reprezentanca uvrščena na 15. mesto med 24. reprezentancami, kar ocenjuje, kot slabo. Slabo končno uvrstitev celotne reprezentance pripisuje predvsem neupoštevanju nasvetov vodstva reprezentance s strani posameznih tekmovalcev. 

Podkomisijo seznani o težavah pri pridobivanju finančnih in materialnih sredstev. Brez pomoči članov podkomisije za LKO, bi le s težavo zagotovila zadostna finančna in materialna sredstva. Vodja reprezentance se zahvali članoma podkomisije za pomoč pri pridobivanju sredstev s strani sponzorjev in donatorjev. 
Prisotne seznani s finančnim poročilom, ki je bilo oddano v predpisanem roku računovodstvu RZS.

Po razpravi so člani podkomisije sprejeli:

sklep 3:
Podkomisija ocenjuje uvrstitev A reprezentance RZS za LKO na SP 2015, kot slabo.

sklep 4:
Podkomisija se zahvaljuje vodji reprezentance, ki je z vloženim trudom pripomogla k udeležbi reprezentance RZS za LKO na letošnjem SP.

sklep 5:
Podkomisija naproša sekretarja RZS, da poskrbi za podpis zahval pokroviteljem s strani predsednika RZS in za odpošiljanje na naslove prejemnikov.
ad 4

4. Poročilo o DJP 2015. 

Boris Galeković poroča o udeležbi ekipe na klubskem tekmovanju DJP na Hrvaškem. Prisotne seznani o uvrstitvi ekipe RD Bistrica Domžale, ki je zasedla 5. mesto med 6. ekipami, kar ocenjuje, kot slabo. Komentira tudi slabo organizacijo RAJP in izredno slabo udeležbo ekip iz ostalih držav. V pisnem poročilu (priloga), je navedel pripombe in predloge.

B. Galeković seznani podkomisijo tudi s težavami pri povračilu stroškov s strani RZS, ki jih je imel za namen udeležbe ekipe RD tem tekmovanju. 
Predsednik podkomisije seznani prisotne o zahtevi predsednika TK RZS za obremenitev podkomisije v višini štartnine in ostalih nastalih stroškov za namen udeležbe ekipe RD Bistrica Domžale na klubskem tekmovanju DJP. Predsednik poudarja, da je to klubsko tekmovanje in da vse stroške nosi RZS oziroma RD, katerih tekmovalci se udeležujejo tekmovanj DJP. V nadaljevanju pove, da ni odobril plačila računovodstvu RZS za namen udeležbe ekipe RD na klubskem tekmovanju DJP. Prioriteta podkomisije je izvedba DP RZS v LKO.
Po razširjeni razpravi podkomisija sprejme:

sklep 6:
Podkomisija ocenjuje uvrstitev ekipe RD Bistrica Domžale, kot slabo.
sklep 7:     Podkomisija se zahvaljuje Galeković Borisu za korektno vodenje ekipe in za dano poročilo.

sklep 8:
Podkomisija se ne strinja z zahtevo za plačilo kotizacije in pokrivanjem ostalih stroškov v breme podkomisije RZS za LKO.
sklep 9: 
Podkomisija se v prihodnje odpoveduje organizaciji in vodenju ekip RD na klubska tekmovana DJP.

ad 5

5. Priprave na tekmovalno sezono 2016. 
Podkomisija je razpravljala o možnostih za povečanje števila ekip/tekmovalcev za tekme DP RZS v LKO in o možnostih poboljšanja izvedbe DP. Predsednik pove, da posamezne RD ne prijavijo ekip/tekmovalcev kljub temu, da imajo v članskih vrstah ribiče tekmovalce, ki bi želeli tekmovati na tekmah DP RZS v LKO. Težave nastanejo tudi pri prijavah RD za izvedbo tekem DP v LKO, čeprav imajo ustrezne vode in registrirane tekmovalne trase. V nadaljevanju pohvali ažurnost strokovne službe RZS pri pravočasnem pošiljanju prijav za RD izvajalke tekem DP v LKO. 

Predsednik seznani prisotne s predlogom S. Kolar o iskanju pokroviteljev za posamezne tekme DP in o iskanju generalnega pokrovitelja DP RZS v LKO. Podkomisija razpravlja tudi o možnostih za objave v Glasilu Ribič za posamezne tekme DP in o objavi prispevkov o organizaciji in izvedbi DP RZS v LKO in o udeležbi reprezentanc na SP v LKO. 

Podkomisija razpravlja o izobraževanju za naziv Športni delavec v sladkovodnem ribištvu. V nadaljevanju razpravlja o predlogih za morebitne spremembe v Pravilih RZS za LKO in njihovem usklajevanju s Pravili FIPSed. Razprava se nadaljuje z določanjem ugodnih terminov za izvedbo DP RZS v LKO 2016.
Po razpravi podkomisija sprejme:
sklep 10: 
Predsednik pripravi dopis za RD glede prijave za izvedbo tekem DP RZS v LKO 2016 in prijavo tekmovalcev/ekip do 15. decembra 2015.

sklep 11: 
Predsednik pripravi pisne ponudbe za pokrovitelje DP RZS v LKO. Rok 31. januar 2016.

sklep 12: 
A. Poš pridobi ponudbe dobaviteljev za izdelavo reklamnega panoja. Rok 15. januar 2016. 
sklep 13: 
Predsednik podkomisije se dogovori z uredništvom glasila Ribič o možnostih objav za posamezne tekme DP RZS v LKO in za objavo prispevkov o DP LKO in SP LKO. Rok 31. februar 2016.

sklep 14: 
Podkomisija pooblasti S. Kolar za dogovor z urednikom glasila Ribič in računovodstvom RZS o možnostih za izplačilo honorarjev v dobro A reprezentance RZS za LKO. Rok 31. februar 2016.

sklep 15: 
Podkomisija potrjuje termine za izvedbo tekem DP RZS v LKO 2016:

1. tekma od 6. do 8. maj 2016

2. tekma od 20. do 22. maj 2016

3. tekma od 3. do 5. junij 2016

4. tekma od 17. do 19. junij 2016

sklep 16: 
Podkomisija predlaga TK RZS, da pred tekmovalno sezono 2016 organizira in izvede izobraževanje za naziv Športni delavec v sladkovodnem ribištvu.
sklep 17: 
Podkomisija predlaga TK RZS, da v letu 2016 izvede izobraževanje za sodnike LKO.
sklep 18: 
Predsednik podkomisije pripravi predlog za spremembo Pravil RZS v LKO. Rok 31. januar 2016.
ad 6

6. Priprava predloga o kadrovskih menjavah v TPO za LKO.
Predsednik uvodoma pove, da lahko podkomisija dosega zastavljene cilje samo z dobro medsebojno komunikacijo in stalnim sodelovanjem. Podkomisija se v izogib prevelikim stroškom sestane samo dvakrat letno, zato je nujno komuniciranje preko za javnost zaprtega dela na forumih LKO.
V nadaljevanju predsednik najavi svoj odstop. Izjavi o odstopu bo posredoval predsedniku TK RZS do konca leta 2015.

Podkomisija sprejme: 

sklep 19:  Kadrovske spremembe med člani podkomisije niso potrebne.

sklep 20:  A. Kolar pošlje izjavo o odstopu predsedniku TK RZS do 31. decembra 2015.
ad 7
7. Razno. 

( V tej točki dnevnega reda ni bilo razprave.
Vsi sklepi so bili sprejeti soglasno. Sestanek je bil končan ob 14.30 uri.

Zabeležil:
Predsednik podkomisije:
Aleksander KOLAR
Aleksander KOLAR  

e-potrditev: Boris Galeković 12. 12. 2015
e-potrditev: Aleksander Kolar 14. 12. 2015 

OPOMBA: strokovna služba RZS poskrbi za objavo zapisnika na spletnih straneh zveze po verifikaciji prededujočega na tem sestanku.
TPO objavi zapisnik na spletnih straneh podkomisije po verifikaciji predsedujočega na tem sestanku.
Po verifikaciji predsedujočega kopije zapisnika v e- verziji prejmejo:

· člani podkomisije LKO,

· člani UO,
· člani TK,
· v zapisniku zadolženi posamezniki,

· arhiv RZS.

Zapis prejemnikov po elektronski pošti je v arhivu RZS.

Datum verifikacije zapisnika na seji UO RZS: ____________. 
Obvestilo o objavi na spletni strani zveze prejmejo:



-
člani podkomisije,

· morebitni drugi udeleženci sestanka,

· Janez HVALE, predstavnik RZS v skupščini OKS – ZŠZ,

· člani UO,

· člani NO RZS,

· vse RD.

